Определение на Общия съд от 14 май 2025 г. — Banque postale/ЕСП (Предварителни вноски за 2020 г.)
(Дело T-449/20)1
(Икономически и паричен съюз — Банков съюз —  Единен механизъм за преструктуриране на кредитни институции и на някои инвестиционни посредници (ЕМП) — Единен фонд за преструктуриране (ЕФП) — Решение на ЕСП относно изчисляването на предварителните вноски за 2020 г. — Член 70, параграф 2 от Регламент (ЕС) 806/2014 — Явно основателна жалба — Ограничаване на действието на определението във времето)
Език на производството: френски
Страни
Жалбоподател: La Banque postale (Париж, Франция) (представители: A. Gosset-Grainville и M. Trabucchi, avocats)
Ответник: Единен съвет за преструктуриране (представители: C. De Falco и C. Flynn, подпомагани от H.-G. Kamann и F. Louis, avocats)
Встъпили страни в подкрепа на ответника: Европейски парламент (представители: J. Etienne, C. Ionescu Dima и M. Menegatti), Съвет на Европейския съюз (представители: E. d’Ursel и J. Bauerschmidt), Европейска комисия (представител: D. Triantafyllou)
Предмет
С жалбата си на основание член 263 ДФЕС жалбоподателят иска да се отмени отнасящата се до него част от Решение SRB/ES/2022/80 на Единния съвет за преструктуриране (ЕСП) от 7 декември 2022 г., с което се оттегля решение SRB/ES/2020/24 на ЕСП от 15 април 2020 г. относно изчисляването на предварителните вноски в Единния фонд за преструктуриране (ЕФП) за 2020 г., в частта, която се отнася до институциите, посочени в приложение I към новото решение, и за ново изчисляване на предварителните вноски за 2020 г. на тези институции в ЕФП
Диспозитив
Отменя решение SRB/ES/2022/80 на Единния съвет за преструктуриране (ЕСП) от 7 декември 2022 г. относно изчисляването на предварителните вноски в Единния фонд за преструктуриране (ЕФП) за 2020 г. в частта, която се отнася до La Banque postale.
Запазва действието на решение SRB/ES/2022/80 в частта, която се отнася до La Banque postale, докато ЕСП не предприеме необходимите мерки за изпълнение на настоящото определение в разумен срок, който не може да надвишава шест месеца от датата, на която настоящото определение стане окончателно.
ЕСП понася направените от него съдебни разноски, както и тези на La Banque postale.
Европейският парламент, Съветът на Европейския съюз и Европейската комисия понасят направените от тях съдебни разноски.
____________
1 ОВ C 304, 14.9.2020 г.